Diari Oficial de la Generalitat Valenciana


Sumari del DOGV 3041, del 23-07-1997 (1997/8677)

RESOLUCIÓ, de data 16 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana a la denominada Fundació per al Desenvolupament de la Comunicació i la Societat (COSO).
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3041

Data del DOGV
:   23-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8677


Data del document
:   16-04-1997

Organisme emissor
:   Conselleria de Presidència

Tipus de document
:   Resolució

RESOLUCIÓ, de data 16 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana a la denominada Fundació per al Desenvolupament de la Comunicació i la Societat (COSO).  
Vist l'expedient pel qual se sol·licita inscriure en el Registre de Fundacions de la Comunitat Valenciana l'esmentada Fundació per al Desenvolupament de la Comunicació i la Societat (COSO), incoat en data 13 de febrer de 1997, amb número de registre 10.081, pel senyor Jesús Pérez Llácer, en representació de la Fundació, en base als següents:  
Fets  
Primer  
Que el senyor José Luis Boronat Calabuig, el senyor Federico Die Cortés, el senyor José Luis de Quesada Ibáñez i el senyor Rafael Sánchiz Oliag, tots en propi nom i dret i, a més, el senyor José Luis Boronat Calabuig en nom i representació del senyor Julián Álvarez de la Vega, van comparéixer davant el notari del Col·legi de València, el senyor Joaquín Sapena Davo, en data 17 de gener de 1997, i van manifestar en aquest acte la voluntat de constituir la denominada Fundació per al Desenvolupament de la Comunicació i la Societat (COSO), voluntat que el mencionat notari va autoritzar mitjançant escriptura de constitució de la citada data i amb el número 141 del seu protocol.   
En aquest acte van comparéixer igualment els qui han d'ocupar els càrrecs de patrons, junt amb els anteriors, als efectes d'acceptar.  
Segon  
Segons l'article 6 dels estatuts, la Fundació té per objecte la formació permanent dels professionals de la informació de la Comunitat Valenciana, oferint-los els mitjans adequats per a la seua actualització i millora professional, cultural i humana, realitzant a l'efecte les activitats que es detallen en aquest mateix precepte.  
De conformitat amb l'article 7 estatutari, seran potencials beneficiaris de la Fundació aquelles persones físiques i jurídiques, principalment de la Comunitat Valenciana, que -a juí del Patronat, i dins dels fins i objectius fundacionals- estiguen relacionades amb el món de la comunicació social, evitant qualsevol tipus de discriminació per raons o circumstàncies personals o socials.  
La Fundació atorgarà discrecionalment els seus beneficis a les persones i entitats que, reunint les condicions expressades en el paràgraf anterior, estime el Patronat que són mereixedores d'aquests beneficis.  
Tercer  
La dotació inicial de la Fundació, segons consta en l'escriptura de constitució de data 17 de gener de 1997, és de dos milions dues-centes mil pessetes (2.200.000 PTA.), aportada de la següent forma: el senyor Federico Die Cortés, el senyor Rafael Sanchiz Oliag, el senyor José Luis de Quesada Ibáñez i el senyor Julián Álvarez de la Vega, aporten cadascun la quantitat de cinc-centes mil pessetes (500.000 PTA) i el el senyor José Luis Boronat Calabuig, dues-centes mil pessetes (200.000 PTA). Tot això acreditat mitjançant sengles certificats del Banc de l'Exportació que s'incorporen a la carta fundacional.  
Quart  
D'acord amb allò que s'ha previst en l'atorgament tercer de l'acta fundacional i el títol tercer dels estatuts, el Patronat és l'òrgan de govern, representació i administració de la Fundació. Es trobarà compost per un mínim de tres persones, que seran anomenades patrons. Els patrons exerciran el seu mandat durant cinc anys, renovables indefinidament per períodes d'igual durada, amb els límits establits per la llei.  
Els fundadors designaren els primers patrons, quedant conformat el Patronat de la següent forma:  
President: José Luis Boronat Calabuig.  
Vicepresident: Julián Álvarez de la Vega.  
Secretari: Vicente Bellver Capella.  
Vocals: Carmen Sendra Muñoz, Federico Die Cortés, José Luis Quesada Ibáñez, Rafael Sanchiz Oliag, Federico Moreno Lorca, Bernardino Cebrián Enrique, Jesús Acere't Gómez i Vicente Vidal Climent.  
Tots ells han acceptat el càrrec en la forma establida legalment.  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució replega al títol I, capítol II, secció II, article 34, el dret de fundació per a fins d'interés general.  
Segon  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interés general, circumstàncies que concorren en aquest cas.  
Tercer  
Examinats els fins de la Fundació, la dotació i també les aportacions efectivament realitzades, aquells es consideren d'interés general, i aquestes inicialment suficients per a la inscripció, de conformitat amb allò que s'ha establit en l'article 11.b del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart  
La carta fundacional i els estatuts continguts en l'escriptura pública de 17 de gener de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 2 dels seus estatuts.  
Cinqué  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels Decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, on fa referència a l'estructura administrativa a nivell de servei.  
Vistos, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i les altres normatives de pertinent aplicació, resolc:  
Primer  
Inscriure com a fundació la denominada Fundació per al Desenvolupament de la Comunicació i la Societat (COSO) en el Registre de Fundacions de la Comunitat Valenciana amb el número 268 (V) i classificar-la com a cultural. El seu domicili radicarà a València, Gran Via Marqués del Túria, 77, 2.n, 2.a.  
Segon  
Aprovar els estatuts pels quals ha de regir-se la Fundació, elevats a escriptura pública davant el notari del Col·legi de València, el senyor Joaquín Sapena Davo, en data 17 de gener de 1997 i número 141 de protocol.  
Tercer  
Aprovar el nomenament del primer Patronat segons consta en l'antecedent quart de aquesta resolució.  
Notifiqueu aquesta resolució, amb l'advertiment que contra aquesta, que no esgota la via administrativa, podrà presentar-s'hi un recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la notificació, de conformitat amb allò que s'ha disposat en el Decret 60/1995, de 18 d'abril, del Govern Valencià de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 d'abril de 1997.- El director general d'Interior: José López Garrido.